Clivia miniata (Boslelie) | Florcom Gardens
Clivias is beide onder versamelaars en tuiniers een van Suid-Afrika se gewildste inheemse blomme.
Verskillende variteite van Clivia miniata word aangetref. Clivia miniata var. miniata se blomme is oranje of rooi. Clivia miniata var. citrina se blomme is geel of room van kleur. Verskeie kleurskakerings en kroonblaarvorme is reeds gekweek, waarvan sommige baie skaars met versamelwaarde is.
Clivias benodig gefilterde sonlig en is daarom die ideale plant om in massas in skadu onder bome aan te plant.
(Kliek hier indien jy wil weet hoe om die regte kunsmis te kies)
Clivia miniata blom einde Augustus/begin September. Blomme het ses kroonblare. Afwykings met 9 of meer kroonblare is skaars en baie gewild.
Buite die blomseisoen vertoon die plante steeds mooi as ‘n grondbedekker. Die blare is immergroen en glansend. Sade word gewoonlik ryp net voor die volgende blomme gedra word.
Prev:New Variety – Aloe ‘Hedgehog’ ®
Next:Plant van die week – Gewone Koraalboom (Erythrina lysistemon)